CELEX: 62021TN0665
Language: mt
Date: 2021-10-18 00:00:00
Title: Kawża T-665/21: Rikors ippreżentat fit-18 ta’ Ottubru 2021 – Civitta Eesti vs Il-Kummissjoni

6.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 490/51
            
         
      Rikors ippreżentat fit-18 ta’ Ottubru 2021 – Civitta Eesti vs Il-Kummissjoni
      (Kawża T-665/21)
      (2021/C 490/62)
      Lingwa tal-kawża: l-Ingliż
      
         Partijiet
      
      
         Rikorrent: Civitta Eesti AS (Tartu, l-Estonja) (rappreżentant: C. Ginter, lawyer)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tat-12 ta’ Ottubru 2021 (1) li tiċħad l-offerta tar-rikorrenti fil-kuntest tas-sejħa għal offerti MOVE/2020/OP/0008 “Assistenza legali, soċjoekonomika u teknika fl-oqsma tal-Enerġija u l-Mobilità u t-Trasport”, lott 5: “attivitajiet ta’ assistenza soċjoekonomika fil-qasam tal-mobilità u t-trasport”;
               
            
                  —
               
               
                  tannulla kull miżura konsegwenti, intenzjonata jew relatata, inklużi anki miżuri li għadhom mhux magħrufa meħuda mill-konvenuta fil-lott 5 fil-kuntest tas-sejħa għal offerti imsemmija qabel, u, b’mod partikolari, tannulla r-rapporti ta’ evalwazzjoni tal-offerti u kull kuntratt li sar mal-offerent li ntgħażel;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq l-fatt li l-konvenuta għamlet żball manifest ta’ evalwazzjoni billi ċaħdet l-offerta tar-rikorrenti u b’hekk kisret l-Artikolu 168(6) tar-Regolament (UE, Euratom) 2018/1046. (2)
                  
               
            
                  2.
               
               
                  It-tieni motiv, ibbażat fuq il-fatt li l-konvenuta kisret l-Artikolu 41 tal-Karta tad-Drittijiet Fundamentali tal-Unjoni Ewropea billi ċaħdet l-offerta tar-rikorrenti u ma kkunsidratx l-ispjegazzjonijiet tar-rikorrenti dwar l-eżistenza u l-integrità tal-offerta teknika tagħha.
               
            
         (1)  Kif innotifikat lir-rikorrent bl-ittra tal-konvenuta Nru Ares (2021) 6214855 tat-12 ta’ Ottubru 2021.
      
         (2)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).